Krikštynos

Krikštynos, tradiciškai vardynos – įvedimo į krikščionių bendruomenę, šventojo vardo suteikimo kūdikiui, vaikui ar suaugusiam apeigos.Krikštynos. Visuotinė lietuvių enciklopedija. Nuoroda tikrinta 2024-03-29.

Krikščionių praktikuojamos nuo VIII amžiaus. Grindžiamos Krikšto sakramento dogma, reikalaujama, kad krikštijamajam būtų suteikiamas vieno iš krikščionių šventųjų vardas. Krikšto sakramentą paprastai teikia vyskupas arba kunigas. XVII a. II pusėje baltų žemėse dar tebebuvo labai gyvi senosios religijos įvaizdžiai. Tik vaidilos pareigas krikštynų metu atlikdavo pribuvėja. Buvo sumišę baltų religijos ir krikščionybės papročiai.

Vardynų senųjų apeigų, magijos elementų išliko krikštynų apeigose. Pavyzdžiui, kūdikio apeiginis maudymas.Vardynos. Visuotinė lietuvių enciklopedija. Nuoroda tikrinta 2024-03-29. Su vandens kaip prado motyvu siejasi apsiplovimo apeiga – tai žmogaus grąžinimas į pirmykštį būvį, antrasis gimimas, naujas išėjimas iš motinos įsčių.

XVII a. II pusėje lietuviai krikštynas keldavo nuo kūdikio gimimo praėjus savaitei, kartais – ilgesniam laikui.Lietuvių krikštynų papročiai. Visuotinė lietuvių enciklopedija. Nuoroda tikrinta 2024-03-29. XX a. pirmoje pusėje vos gimę kūdikiai krikštyti gimtuvių metu.Vyšniauskaitė A., Kalnius P., Paukštytė R. Lietuvių šeima ir papročiai. Vilnius: Mintis, 2008 m. Gimtuvių apeigos vėliau pritapusios prie bažnytinių krikštynų apeigų.Lietuvių gimtuvių papročiai. Visuotinė lietuvių enciklopedija. Nuoroda tikrinta 2024-03-29.

 Taip pat skaitykite 
 Vardadienis

 Šaltiniai 

Kategorija:Krikščionių liturgija